Bevatsisumaab
Bevatsisumaab (Bevacizumabum) on keemilise aine kontsentraat, mis kuulub angiogeneesi inhibiitorite hulka ja millest valmistatakse onkoteraapias kasutatav veenisiseselt manustatav infusioon. Bevatsisumaab on ravimi geneeriline nimetus. Ravimi tootenimi on Avastin. Avastini toodab Hoffmann–La Roche ja see on retseptiravim. Avastini kasutatakse koos teiste vähiravimitega ja sellel on tõenduslikult progressioonivaba elumust pikendav toime (3,4 kuult 6,7 kuuni). Bevatsisumaab on rekombinantne inimesele omaseks muudetud monoklonaalne IgG1 antikeha, mis on toodetud DNA tehnoloogia abil hiina hamstri munasarja rakkudes.